हालाँकि ओ पी नय्यर के चहेते गायक रहे हैं मोहम्मद रफ़ी, लेकिन महेंद्र कपूर को भी उन्होने कई बार गवाया है. महेंद्र और नय्यर साहब के सुरीले संगम से निकले कुछ गीतों के नाम गिनाएँ आपको? "लाखों है यहाँ दिलवाले और प्यार नहीं मिलता", "आँखों में क़यामत के काजल, होंठों पे ग़ज़ब की लाली है", यह दोनो फिल्म किस्मत के गाने हैं, फिर "यह रात फिर ना आएगी" का वो गाना "मेरा प्यार वो है कि मरकर भी तुमको जुदा अपनी बाहों से होने ना देगा", बहारें फिर भी आएँगी फिल्म में "बदल जाए अगर माली चमन होता नहीं खाली", और फिर "दिल और मोहब्बत" फिल्म में "कहाँ से लाई ओ जानेमन" और आशा भोंसले के साथ "हाथ आया है जब से तेरा हाथ में", इन गीतों को हम 'ओल्ड इस गोल्ड' में आनेवाले समय में शामिल करने की कोशिश करेंगे. लेकिन आज सुनिए फिल्म "सावन की घटा" से यह गाना.